फरीदाबाद। प्रदेश में पंचायत चुनाव के लिए नामांकन प्रक्रिया चल रही है, लेकिन गांव अटाली में 25 मई 2015 को हुई हिंसात्मक घटना के बाद से अब तक सन्नाटा पसरा है। अल्पसंख्यक समुदाय गांव से तितर-बितर है। यहां चुनावी पोस्टर, बैनर और होडिंग्स कहीं नजर नहीं रहे। बहुचर्चित मामले को सुलझाने के लिए गठित शांति समिति की कोशिशें सिरे नहीं चढ़ी हैं। शांति समिति के सदस्य अल्पसंख्यक समुदाय को धार्मिक स्थल के लिए जमीन मुहैया नहीं करा सके हैं। 449 वोट का दावा करने वाले अल्पसंख्यक पक्ष ने जिला निर्वाचन अधिकारी और राज्य निर्वाचन आयोग को पत्र लिखकर चुनाव नहीं कराने की मांग की। उनका कहना है कि यह पक्ष चुनाव का बहिष्कार करेगा। अटाली गांव से सिर्फ एक व्यक्ति ने अभी तक नामांकन दाखिल किया है।
पुलिस तंत्र भी सजग : ग्रामपंचायत चुनाव को लेकर पुलिस तंत्र भी काफी चौकस है। गांव में सुरक्षा के लिए जो 16 पोस्ट बनाई गई हैं, उन पर अतिरिक्त पुलिस बल तैनात किया गया है। चौबीस घंटे की तैनाती है। गांव में अर्द्धसैनिक बल (आरएएफ) की एक कंपनी तैनात है। पुलिस हर गतिविधि पर नजर रखे हुए हैं। गुप्तचर विभाग सक्रिय है, जो पल-पल की सूचना उच्चाधिकारियों को पहुंचा रहे हैं।
ना शराब मांगने जाएंगे ना अपनी इज्जत गवाएंगे। इस तरह के स्लोगन गांव भूषणकलां में रविवार की प्रात:बेला में गूंज रहे थे। यह प्रभातफेरी हनुमान मंदिर कमेटी के सदस्यों, युवाओं बच्चों ने निकाली थी। इससे ग्रामीणों को पंचायत चुनाव में शराब पीने पिलाने से होने वाले दुष्प्रभावों से अवगत कराया जा रहा था। लोगों का कहना है कि ये फैसला गांव हित में लिया गया।
जमीन देने का था वादा
हमेंजमीन देने का वादा किया गया था, लेकिन वह अब तक नहीं मिली है। घटना के बाद यहां से जाकर लोग विभिन्न शहरों में गुजर बसर कर रहे हैं। कड़ाके की ठंड में हम लोग अपने घरों को छोड़कर आश्रय स्थलों पर रह रहे हैं। हम नहीं चाहते कि गांव में चुनाव हो। अगर चुनावी प्रक्रिया नहीं रुकी तो हम चुनाव का बहिष्कार करेंगे। -मौलवीरमजान, सदस्य, शांति समिति, गांव अटाली।
शान्ति रखना ही लक्ष्य
हमनेएक जगह और फाइनल की है। एक-दो दिन में उस पर सहमति बन जाएगी। इसके बाद जमीन अल्पसंख्यक पक्ष को मुहैया करा दी जाएगी। समिति का मकसद गांव में अमन-चैन कायम करने का है। -बलदेवसिंह अलावलपुर, अध्यक्ष शांति समिति, गांव अटाली।
ऐसे नहीं रुकते चुनाव
चुनावीप्रक्रियाएं इस तरह नहीं रुका करतीं। अल्पसंख्यक पक्ष चुनाव में हिस्सा लें। भागीदारी करें। किसी को कोई डर, भय है तो प्रशासन साथ है। यह मामला उच्चाधिकारियों के संज्ञान में है। निष्पक्ष चुनाव की जिम्मेदारी प्रशासन की है। -डा.चंद्रशेखर खरे, जिला निर्वाचन अधिकारी एवं डीसी, फरीदाबाद।
नामांकन कुल- पुरुष - महिला
जिलापरिषद 363 - 199 - 164
पंचायतसमिति 666 - 448 - 218
सरपंच 1131 - 717 - 414
पंच 1956 - 1178 - 778
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva mar_Deva hin_Deva